b'\n_START_ARTICLE_\nWilhelm Wolf\n_START_SECTION_\nBakgrunn\n_START_PARAGRAPH_\nWilhelm Wolf tok etter grunnskoleutdannelsen f\xc3\xb8rst utdannelse ved en kelnerskole (med l\xc3\xa6retid i foreldrenes bedrift).\n_START_SECTION_\nSoldat i verdenskrigen, s\xc3\xa5 medlem av frikorps\n_START_PARAGRAPH_\nUnder F\xc3\xb8rste verdenskrig tjenestegjorde Wolf fra 1916 i 2. Infanterie-Regiment ved Vestfronten. Etter to m\xc3\xa5neder ved frontlinjene ble han s\xc3\xa5ret og forbig\xc3\xa5ende blindet av et giftgassangrep. Etter et \xc3\xa5r rekonvalescens ble han utdannet til sanitetssoldat, men p\xc3\xa5 grunn av revolusjonsurolighetene mot slutten av krigen ble han ikke satt inn i kampene igjen. _NEWLINE_Etter krigsslutt begynte han som kj\xc3\xb8pmann i familiebedriften. Han ble medlem av 3. regiment av frikorpset Marine-Brigade Ehrhardt og var med p\xc3\xa5 \xc3\xa5 sl\xc3\xa5 ned  M\xc3\xbcnchens r\xc3\xa5dsrepublikk, og forble i frikorpset til det ble oppl\xc3\xb8st i april 1920. I 1920 ble han medlem av Nationalsozialistische Deutsche Arbeiterpartei (NSDAP). Samme \xc3\xa5r sluttet han seg til Freikorps Epp og tok del i v\xc3\xa6pnede aksjoner i Berlin og i Oberschlesien.\n_START_SECTION_\nHitlers kuppfors\xc3\xb8k\n_START_PARAGRAPH_\nDeretter ble han med i Bund Oberland, som engasjerte seg i det mislykkede Hitlerputschet. Da kuppet ble nedkjempet av det bayerske Landespolizei d\xc3\xb8de han den 9. november 1923 henimot kl 12:30._NEWLINE_Adolf Hitler dediserte det f\xc3\xb8rste bind av sin bok Mein Kampf til ham og de femtan andre som d\xc3\xb8de p\xc3\xa5 kuppmakersiden. De 16 drepte nasjonalsosialistene, i ettertid kjent som De nasjonalsosialistiske martyrene, ble NSDAPs st\xc3\xb8rste helter. Det ble opprettet en kult omkring dem, og de fikk etter maktovertagelsen i 1933 heltebegravelser.  _NEWLINE_I nazitiden ble en rekke gater i Det tredje rikes Tyskland oppkalt etter Wilhelm Wolf. En Wilhelm-Wolf-Stra\xc3\x9fe fantes det fra 1935 i Homburg (etter annen verdenskrig endret til Bruchstra\xc3\x9fe). I 1937 ble i Gelsenkirchen (navneendring 15. juni 1946 til Rembrandtstra\xc3\x9fe) og den 20. april 1939 de tidligere gater Verbindungsstra\xc3\x9fe i Recklinghausen (fra 30. april 1945 atter Verbindungsstra\xc3\x9fe og fra 3. november 1953 Andreasstra\xc3\x9fe) oppkalt etter ham.'